google/wiki40b huggingface dataset:
Nevėžninkų koplyčia

Istorija

Nevėžninkai yra viena iš seniausių rajono vietovių. Nevėžninkų istorija siejama su abiejose Nevėžio pusėse buvusiais dvarais. Vieną iš dvarų valdžiusios Eidrigevičių šeimos rūpesčiu buvo pastatyta didelė akmeninė koplyčia. Jos pastatymo data nėra aiški, manoma, ji buvo statyta vėlyvojo klasicizmo periode, iki 1880 m. Greta stovėjo ir iki šių dienų nebeišlikę Nevėžninkų dvaro pastatai. Į šią koplyčią religines apeigas atlikti atvykdavo ne vien Eidrigevičiai, bet ir greta buvusių kaimų gyventojai.
Hitlerinės okupacijos metais Nevėžninkų dvare gyveno vokiečių kolonistas, iš Tauragės kilęs Tetmejeris. Vokiečiai sudegino vertingą dvaro biblioteką. Paskutinė dvaro savininkė Vladislava Eidrigevičienė-Maciejauskienė, Antrojo pasaulinio karo metais traukdamasi į Vakarus, perdavė koplyčioje buvusius paveikslus ir liturginius reikmenis Panevėžio Marijonų bažnyčiai. Sovietmečiu dvaras buvo nusiaubtas, beveik sunaikintos kapinaitės. Koplyčioje, praplatinus duris, buvo įrengtas sandėlis.
Sovietmečiu koplyčia, nors ir būdama naudojama ne pagal paskirtį, nukentėjo palyginus nedaug – naudojama kaip elektrinė, o vėliau kaip trašų sandėlis, todėl būdavo minimaliai prižiūrima ir tvarkoma. Panevėžio miesto plėtimas ir 1974 m. įrengti jo vandens valymo įrengimai Nevėžninkų koplyčiai buvo pragaištingi.
Po nepriklausomybės paskelbimo koplyčios tvarkymo klausimas buvo vėl trumpam iškeltas – 1990 m. tuometinis Panevėžio rajono Kultūros skyrius parengė koplyčios avarinės būklės likvidavimo sąmatą. Ir nors 1992 m. Vilniaus universiteto specialistų jau buvo paruoštas detalus koplyčios rekonstrukcijos projektas, dar 1991 m. atsiradusiam poreikiui plėsti Panevėžio vandens valymo įrengimų stotį galiausiai buvo skirtas prioritetas – bebaigiančius sugriūti Nevėžninkų dvaro rūmus buvo nutarta galutinai nugriauti, jų teritoriją panaudojant plėsti vandens valymo įrengimams. Po tokio įvykių posūkio koplyčios avarinės būklės likvidavimo projektas, pritrūkus lėšų, liko neįgyvendintas.
Vėliau koplyčia buvo perduota Valstybės turto fondui privatizuoti. Tačiau laiku neparengus detalaus žemės sklypo plano, niekieno neprižiūrimam pastatui buvo lemta visiškai sunykti. 2009 m. koplyčioje įvykęs gaisras atskleidė visą nepavydėtiną jos padėtį – viduje girtaujančius ir deginančius laužus vandalus, plėšiančius koplyčią ir jos kriptas, keturračių mėgėjus, važiavimui trasas įsirengusius šventovės prieigose ir per kapines.
FK Taraz

Istorija

Klubas įkurtas 1960 m. Namų rungtynes žaidžia Tarazo miesto centriniame stadione, kuris talpina 12 525 žiūrovus. 
1996 m. tapo šalies čempionais. 2004 m. iškovojo šalies futbolo taurę.
Egidijus Stancikas

Biografija

1990 m. baigė aktorystės studijas LTSR Valstybinėje konservatorijoje, buvo A.Savickaitės, H.Vancevičiaus, S.Nosevičiūtės studentas. 2003 m. baigė magistrantūros studijas Kauno technologijos universiteto vadybos ir ekonomikos fakultete.
Nuo 1990 m. – Nacionalinio Kauno dramos teatro aktorius, o 2008 m. – šio teatro vadovas.
Vaidino J.Jurašo, J.Vaitkaus, I.Paliulytės, G.Padegimo režisuotuose spektakliuose, atliko Konstantino vaidmenį filme „Gyvenimas po klevu“ (rež. Kazimieras Musnickas, 1988 m., LTV), veda visuomeninius renginius, įvairias televizijos laidas.
Kretingos Jurgio Pabrėžos universitetinė gimnazija

Istorija

1980 m. Kretingoje pastatyta nauja, trečioji vidurinė mokykla, rugsėjo 1-ąją sutiko pirmuosius savo mokinius.
1991–1992 m. įvestos tiksliųjų ir humanitarinių mokslų klasės.
1993 m. mokyklai suteikiama teisė atidaryti pirmąsias humanitarinio ir realinio profilio gimnazijos klases.
1994 m. gegužės 30 d. mokyklai suteiktas kunigo Jurgio Pabrėžos (1771–1849) vardas.
1997 m. gegužės 30 d. Kretingos rajono savivaldybės taryba nusprendė nuo 1997 m. rugsėjo 1 d. J. Pabrėžos vidurinę mokyklą reorganizuoti į gimnaziją ir vadinti ją Kretingos Jurgio Pabrėžos gimnazija.
2012–2013 mokslo metais gimnazija buvo iki galo išgryninta ir nuo tų metų tapo tapo keturmete gimnazija, turinčia 1–4 gimnazijos klases (9–12 klasės).
2013 m. balandžio 19 d. įvyko iškilmingas susirinkimas – gimnazija ir Vilniaus Gedimino technikos universitetas, Kauno technologijos universitetas, Vytauto Didžiojo universitetas, Klaipėdos universitetas, Šiaulių universitetas, LCC tarptautinis universitetas, Lietuvos edukologijos universitetas, Aleksandro Stulginskio universitetas, Klaipėdos valstybinė kolegija ir Lietuvos sveikatos mokslų universitetas pasirašė bendradarbiavimo sutartį ir kreipimąsi į Kretingos rajono savivaldybę dėl gimnazijos pavadinimo keitimo į „Kretingos Jurgio Pabrėžos universitetinė gimnazija“ nuo 2013 m. rugsėjo 1 d.
2013 m. gegužės 30 d. Kretingos rajono savivaldybės tarybos posėdyje vienbalsiai pritarta, kad gimnazija nuo 2013 m. rugsėjo 1-osios būtų vadinama Kretingos Jurgio Pabrėžos universitetine gimnazija.
2013 m. spalio 7 d. pasirašyta sutartis su dar viena aukštojo mokslo įstaiga - Mykolo Romerio universitetu.
2013 m. lapkričio 8 d. vyko Lietuvos moksleivių sąjungos (LMS) organizuota paroda "STUDIJOS'13", kurios metu gimnazija pasirašė bendradarbiavimo sutartį su Socialinių mokslų kolegija.
2016 m. gruodžio 16 d. pasirašyta bendradarbiavimo sutartis su ISM Vadybos ir ekonomikos universitetu.
Grafobal Vilnius

Grafobal Vilnius – Lietuvos ir Slovakijos akcinė bendrovė, kurianti ir gaminanti pakuotes maisto pramonei ir kitiems gaminiams iš lygaus dėžučių kartono. Įmonė – viena didžiausių spausdintos pakuotės gamybos įmonių Baltijos šalyse, joje dirba 150 darbuotojų. Įmonė įsikūrusi Vilniuje, Arimų g. 18 (iki 2010 m. – Paribio g. 12). Patalpų bendras plotas yra 7900 m², iš kurių gamybinės patalpos ir sandėliai sudaro 5200 m².
AB „Grafobal Vilnius” priklauso vienai didesnių Europoje pakuočių spaudos ir gamybos įmonei „Grafobal” a.s., Skalica, Slovakijoje, įeinančiai į „Grafobal Group”, Bratislava, Slovakija, sudėtį. Įmonė orientuojasi tiek į vidaus, tiek į tarptautines rinkas. Didžiąją dalį gamybos sudaro užsienio klientų – kaimyninių šalių maisto pramonės įmonių užsakymai.
Įmonės generalinis direktorius – Egidijus Razmus.

Mokomoji veikla

Nuo 2009 m. AB „Grafobal Vilnius” dalyvauja Lietuvos spaustuvininkų asociacijos organizuotame projekte „Spaudos ir leidybos studentų praktikos gerinimas”. Bendradarbiaudama su aukštosiomis mokyklomis, įmonė organizuoja pažintines paskaitas, gamybines praktikas studentams iš VGTU, VU, Vilniaus kolegijos.
Kate French

Biografija

2013 m. Europos čempionato aukso laimėtoja komandinėje įskaitoje ir moterų estafetėje. Tais pačiais metais iškovotas pasaulio čempionato auksas komandinėje įskaitoje. 2014 m. pasaulio čempionato sidabro medalininkė mišrios estafetės rungtyje. 2015 m. Europos čempionate individualioje rungtyje užėmė 8-ą vietą ir pelnė teisę startuoti 2016 m. vasaros olimpinėse žaidynėse. Olimpiadoje sportininkė užėmė 5-ą vietą.
2019 m. laimėjo sidabro medalį Europos čempionate ir pelnė pakvietimą į 2020 m. vasaros olimpines žaidynes.
Liejimo forma

Liejimo forma – liejybos įtaisas metalo liejiniams lieti.
Gareth Bale

Karjera

Savo karjerą pradėjo Southampton klube. 2007 gegužės 27 d. persikėlė į Tottenham „Hotspur“ klubą. 
2013 m. rugsėjo 1 d. perėjo į Madrido „Real” ekipą už tuomet rekordinę apie 100 mln. eurų sumą (pasak Football Leaks − 100 759 418 eurų).
Debiutavo Velso rinktinėje būdamas 16 metų ir 315 dienų, tai jauniausias žaidėjas, žaidęs Velso rinktinėje, visoje Velso futbolo istorijoje.
Džalalabadas

Istorija

630 m. į Džalalabadą atvyko žymus kinų budistų vienuolis Xuan Zang. Dabartinis miestas įkurtas 1670 m., valdant Mogolų imperatoriui Jalal-uddin Mohammad Akbar. 1989 m. čia vyko įnirtingi mūšiai tarp valdžios ir sukilėlių.
Apsaugotas režimas

Apsaugotas režimas – kompiuterijoje apsaugotas režimas, taip pat vadinamas virtualiu apsaugoto adreso režimu, x86 šeimos procesoriams. Tai leidžia programinei įrangai naudotis funkcijomis, tokiomis kaip virtuali atmintis, puslapiavimas, saugus įvairių užduočių atlikimas ir kitos funkcijos, kuriomis siekiama padidinti operacinės sistemos kontrolę visoje  programinės įrangos aplinkoje.

Procesorius, palaikantis x86 apsaugotą režimą, įjungtas pradeda darbą vartotojo režime, siekiant išlaikyti suderinamumą su ankstesniais x86 šeimos procesoriais. Į apsaugotą režimą galima persijungti tik kai programinė įranga įdiegia kelias deskriptorių lenteles ir atkyvuoja Protection Enable (PE) bitą kontrolės  registre0 (CRO).
Apsaugotas režimas pirmą kartą buvo įtrauktas į x86 architektūrą 1982 metais išleidus Intel 80286 (286) procesorius. 80386 (386) procesoriuose (išleisti 1958) apsaugoto režimo galimybės buvo išplėstos, jo taikymas išplito ir tapo pagrindu visiems tolesniems x86 architektūros patobulinimams.
Tauralaukis

Istorija

Tauralaukyje buvo dvaras. Anksčiau kaimas vadintas Taurlaukiu.
Pasakojama, kad žemiau Tauralaukio, kairiajame Danės krante, ant skardaus kranto stovėjo pilaitės. Apačioje prie pat upės buvo nepaprastai didelis akmuo, ant kurio, manoma, seniau dėdavo aukas dievams. Dabar jį vadina Velnio akmeniu, apie jį pasakojamos legendos.
II pasaulinio karo metu ties Tauralaukiu prieš vokiečius kovėsi 16-oji lietuviškoji divizija. Vėliau Tauralaukis priklausė Klaipėdos rajonui. 1996 m. kovo 12 d. prijungtas prie Klaipėdos miesto.
The Elder Scrolls IV: Knights of the Nine

Siužetas

Žaidimo žaidėjas atvyksta į Anvil miestą ir ten iš vienuolio sužino, kad šio miesto bažnyčia buvo užpulta piktojo karaliaus – burtininko Umaril The Unfeathered karių. Tada žaidėjas nusprendžia nužudyti karalių Umaril, tačiau jį nužudyti gali tik frakcijos Knights of the Nine šventasis riteris Pelinal Whitestrake. Vėliau žaidėjas sužino, kad Pelinal Whitestrake ir visos Knights of the Nine frakcijos nariai yra mirę ir juos atgaivinti gali tik 8 stebuklingos relikvijos, kurias žaidėjui tenka rinkti Anvil mieste. Surinkęs visas relikvijas, žaidimo žaidėjas atgaivina Knights of the Nine narius ir su jais keliauja į Umaril The Unfeathered slėptuvę, kurioje kartu su Pelinal žaidėjas nugali visus Umaril karius ir amžinai įkalina Umaril dvasią Garlas Malatar šventykloje. Po šių įvykių žaidimo žaidėjas buvo pasveikintas Knights of the Nine karių ir pagirtas dievų…
Andrius Baranauskas

Biografija

1953–1964 m. mokėsi Švenčionėlių vidurinėje mokykloje. 1964–1965 m. Grybų ir Vaiškūnų pradinių mokyklų mokytojas. 1965–1966 m. LLKJS Švenčionių rajono komiteto darbuotojas. 1966–1970 m. studijavo Lietuvos žemės ūkio akademijos Miškų ūkio fakultete, inžinierius miškininkas. 1971 m. sausio mėn. gavęs diplomą paskirtas Miškų ūkio fakulteto Miškotvarkos katedros jaunesniuoju moksliniu bendradarbiu. 1971–1972 m. tarnavo sovietinėje armijoje. 1972–1974 m. LLKJS Švenčionių rajono komiteto II-asis, vėliau I-asis sekretorius. 1974 m. sukūrė šeimą ir persikėlė gyventi į Uteną. 1974–1981 m. LKP Utenos rajono komiteto Pramonės-transporto skyriaus vedėjas, sekretorius. 1981–1989 m. LKP Raseinių rajono komiteto I-asis sekretorius.  1984–1986 m. mokėsi Visuomeninių mokslų akademijoje prie SSKP CK, tęsė studijas ir 1989 m. baigė aspirantūrą.
1990–1998 m. UAB „Sandrava“ ir „Litmos“ direktorius. 1998–2003 m. Raseinių medienos perdirbimo įmonės UAB „Litlotas“ direktorius. 2003–2004 m. Lietuvos verslo darbdavių konfederacijos atstovas Vyriausybėje ir Seime. 2004–2008 m. LR Seimo narys. 
2003 m. Darbo partijos, nuo 2006 m. Pilietinės demokratijos partijos narys.
Žmona Stefanija, sūnūs Andrius ir Donatas.
Bartkuškio dvaras

Istorija

XVIII a. dvaras priklausė Tadui Žabui (lenk. Tadeusz Żaba), kurio duktė Apolinarija ištekėjo už Pliaterių giminės atstovo. 1841 m. ta pati Apolinarija pardavė dvarą Ignacijui ir Idalijai Pliateriams, kurie ir pastatė išlikusį dvarą (rūmus, oficiną, arklidę, parką) laikotarpiu nuo 1845 iki 1855 m. Vėliau statyta spirito varykla, jos sandėlis, tvartas, antras tvartas (neišlikęs).
Po to dvaras buvo perleistas Gustavui Pliateriui, kuris 1913 m. dvarą pardavė gerai žinomam advokatui iš Varšuvos, pasiuntiniui I-oje Rusijos Dūmoje, Aleksandrui Lednickiui (lenk. Aleksandr Lednicki, 1866–1934). Apie 1928 metus šis pastatė išlikusius vartus. Vėliau iki 1939 m. dvarą valdė advokato sūnus Vaclovas.
Tarybiniais metais (nuo 1945 m.) įsikūrė tarybinis ūkis, buvo kontora ir butai. 1961 m. dvaro pastatas pritaikytas mokymui, įkurtas tarybinis ūkis – technikumas, kuris išsikėlė 1977 m.
Serafinas Laurynas Kušeliauskas

Serafinas Laurynas Kušeliauskas (1820 m. rugpjūčio 23 d. Šiauliai – 1889 m. rugsėjo 27 d. Sudargas) – Lietuvos vertėjas, leidėjas, knygnešys.

Biografija

Mokėsi Kolainių vienuolyno mokykloje, lavinosi savarankiškai. Tarnavo teismuose Sankt Peterburge ir policijoje Petrozavodske. Prieš 1863 m. grįžo į Lietuvą, buvo policijos nuovados viršininkas, vėliau antstolis Raseinių apskrityje. Atsisakęs tarnybos, ėmėsi rengti, leisti ir platinti lietuviškas knygas, propagavo M. Valančiaus švietimo idėjas. Gyveno Tytuvėnuose. Po žmonos mirties pardavęs paveldėtą Senliolių dvarą netoli Kelmės, organizavo labdarą. 1887 m. leido ir finansavo žurnalą „Šviesa“, įsteigė fondą „Knyginis amžinas bankas lietuviškos rašliavos“ (literatūros), kurio tikslas buvo lietuviškų knygų leidyba, kuris veikė 1887–1889 m. Bendradarbiavo su knygnešiu kunigu M. Sederevičiumi, 1889 m. persikėlė pas jį į Sudargą.
Iš lenkų k. išvertė ir sukompiliavo religinių, didaktinių raštų, hagiografinių pasakojimų. Vienas ir su pagalbininkais parengė ir 1879–1889 m. išleido daugiau kaip 20 knygų, dauguma jų iki 1904 m. buvo kartojamos, kai kurios po keliolika ir keliasdešimt kartų. Spaudos draudimo metais jo knygos buvo skaitomos paprastų žmonių, prisidėjo prie jų religinio bei etinio ugdymo.
Nekropolis prie Kremliaus sienos

Nekropolis prie Kremliaus sienos – memorialinės kapinės Maskvos Raudonojoje aikštėje. Kremliaus siena atlieka kolumbariumo funkcijas, prie sienos abipus Vladimiro Lenino mauzoliejaus yra kapavietės. Šiame nekropolyje buvo laidojami įžymūs TSRS politiniai ir kariniai vadovai, užsienio komunistai (Džonas Ridas, Senas Katajamas, Klara Cetkin ir kt.).
Antrasis burtininkų karas

Voldemorto Prisikėlimas

Su Piterio Trumpulio pagalba, Voldemortas prisikelia iš mirusiųjų Mažojo Hengltono kapinėse 1995 metais, Hario trečiosios užduoties metu. Kai prisikelia, Voldemortas susišaukia visus Mirties valgytojus ir nubaudžia tuos, kurie jam nebuvo ištikimi.

Kova Kapinėse

Kai prisiminė, kad Haris yra surakintas kapinėse, Voldemortas iššaukia jį į kovą. Voldemortas šauna Žudymo užkeikimą į Harį, o Haris - nuginklavimo užkeikimą į Voldemortą. Lazdelių burtai susijungia ir iš Voldemorto lazdelės pasirodo jo nužudytų žmonių sielų atspindžiai. Džeimso ir Lilės Poterių sielų atspindžiai irgi pasirodo ir padeda Hariui suplanuoti pabėgimo planą. Haris atremia ataką ir pabėga iš kapinių. Magijos ministras Kornelijus Karamelė neigia Voldemorto sugrįžimą, nors Haris tai sakė, ir vadino Harį išprotėjusiu berniūkščiu, o Dumbldorą seniu, netinkamu laipsniu.

Kova Ministerijoje

1996 metais vyko dar vienas svarbus mūšis Ministerijoje. Haris Poteris, regėjęs kad Voldemortas kankiną jo krikštatėvį dėl pranašystės informacijos, kartu su Luna, Neviliu, Roniu, Hermiona ir Džine išvyksta gelbėti jo. Jie atvyksta į Paslapčių departamentą Magijos ministerijoje ir susiduria su Mirties valgytojais, kurie ieško pranašystės. Žiauri kova tuoj prasideda. Sneipo informuoti, atvyksta ir Brolijos nariai: Sirijus Blekas, Remas Lubinas, Nimfadora Tonks, Kingslis Šeklbotas ir Alastoras Rukna. Vėliau, atvyksta ir Albas Dumbldoras, kuris pradeda kovą su Voldemortu. Belatriks Lenstreindž nužudo Sirijų Bleką. Daug kas buvo sužeisti. Kovos pabaigoje, Voldemortas pabėgo su kitais Mirties valgytojais. Kova buvo laimėta Brolijos ir Dumbldoro kariaunos.

Pirmoji Kova Hogvartse

1997 metais, kova užvirė tarp Mirties valgytojų ir Brolijos narių. Sneipas nužudė Dumbldorą. Brolijos nariai, ypač Bilas Vizlis, Remas Lubinas ir Nimfadora Tonks buvo rimtai sužeisti. Galiausiai, Mirties valgytojai, vedami Sneipo, pabėgo ir Kariauna bei Brolija laimėjo.
Alovės lobis

Alovės lobis – Alytaus rajono savivaldybės teritorijoje, Alovės kaime, prie buvusių dvaro rūmų 1955 m. rastas vėlyvųjų viduramžių monetų lobis.
Cornelis Vroom

Kornelis Vromas (ol. Cornelis Vroom, Cornelis Hendricksz Vroom, 1590 ar 1591 m., – 1661 m. rugsėjo 16 d.(?), Harlemas) – XVII a. Nyderlandų tapytojas, peizažistas.

Biografija

Kornelis Hendriksonas Vromas gimė 1590 ar 1591 m. Harleme arba Gdanske, į kurį panašiu metu tėvai keliavo. Kartais Kormelis Vromas vadinamas „jaunesniuoju“, kad atskirti nuo bendravardžio menininko senelio. Jo tėvas Hendrikas Vromas buvo tapytojas marinistas. Motina Joosje Cornelisdr Gans. Jis dar turėjo du brolius ir seserį. Brolis Frederikas tapo tapytoju. Kornelis Vromas sekė tėvo pėdomis − jo pirmasis žinomas, 1615 m. datuotas paveikslas vaizdavo jūrinę sceną. Nuo apie 1620 m. Kornelis pradėjo tapyti vien tradicinius peizažus. Šie peizažai turėjo itališkų motyvų, kuriuos įtakojo to meto graviūros, ypač Jano van de Veldės. Jį taip pat veikė Esajas van de Veldė ir Willem Buytewech. Gali būti, kad kažkuriuo metu jaunystėje Kornelis pats pabuvojo Italijoje, nors tai mažai tikėtina. Kornelis kartu su broliu Frederiku buvo Harlemo Šv. Luko tapytojų gildijos nariais. Tiksli jo įstojimo data nežinoma. Kornelis Vromas savo laiku buvo vertinamas geriausiu Harlemo peizažistu, jam esą retkarčias prilygdavo tik Pieter de Molijn. Kornelis Vromas mirė 1661 m. Palaidotas rugsėjo 16 d. Harlemo Grote Kerk bažnyčioje. Jis nebuvo vedęs, bet turėjo nesantuokinį sūnų Jakobą, kuris tapo tapytoju.
Vaidas Šimaitis

Biografija

UAB „Saulėta pakrantė“ direktorius, UAB „Baltijos investicijos“, UAB „Baltijos pirkliai“ generalinis direktorius.
Partijos Lietuvos krikščionys demokratai Palangos skyriaus narys.
Nuo 2007 m. Palangos savivaldybės tarybos narys.
Palangos miesto „Saulės klubo“ įkūrėjas. Sutuoktinė Ramunė, vaikai Deimantė, Lukas, Mindaugas.
Priverstinis spinduliavimas

Optikoje priverstinis spinduliavimas arba indukuotasis spiduliavimas stebimas, kai sužadintoje būsenoje esanti dalelė, paveikta fotono pereina į pagrindinę būseną ir išspinduliuoja fotoną. Priverstinio spinduliavimo reiškiniu paremtas lazerio veikimas.
Vilniaus miesto sporto apdovanojimai

Vilniaus miesto sporto apdovanojimai - nuo 2013 m. kiekvienais metais apdovanojimi geriausi praėjusių metų sostinės sportininkai — pasaulio ir Europos čempionai, prizininkai, sporto renginių organizatoriai, treneriai, neįgalieji ir karjerą jau baigę sportininkai, jaunimas, sporto įvykiai. Apdovanojimų ceremonija vyksta Vilniaus rotušėje.
Stronghold

Žaidimo procesas

Stronghold žaidime žaidėjai yra karalystės lordo vaidmenyje. Jų tikslas yra sukurti stabilią ekonomiką ir stiprią karinę galią, kad galėtų apsiginti nuo įsibrovėlių, sunaikinti priešo pilis ir įvykdyti misijų tikslus.
2012 m. Formulės 1 sezonas

Priešsezononiai bandymai

Tradiciniai priešsezoniniai jaunų lenktynininkų bandymai vyko iš karto po 2011 m. Abu Dabio Grand Prix Yas Island trasoje 2011 m. lapkričio 15-17 dienomis.
Scuderia Toro Rosso ekipos bandytojas prancūzas Jean-Éric Vergne buvo greičiausia visomis dienomis už Red Bull Racing vairo. Netrukus po bandymų buvo pranešta, kad prancūzas naujame sezone taps Toro Rosso ekipos lenktynininku.

Pasikeitimai sezono eigoje

Lotus ekipos lenktynininkas Romain Grosjean teisėjų buvo pripažintas kaltu dėl masinės avarijos Belgijos lenktynių starto metu. Teisėjai prancūzą nubaudė 50 000 eurų bauda ir diskvalifikavo iš kitų lenktynių Italijoje. Jį ekipoje pakeitė belgas Jérôme d'Ambrosio. Grosejan į lenktynes grįžo Singapūro GP.
MG Baltic

Istorija

Koncernas savo veiklos pradžią sieja su 1992 m. įkurta įmone „Investicijos fondas“.
1993 m. įkurta kita įmonių grupės dalis – įmonė „Mineraliniai vandenys“. 1995 m. ji įjungta į holdingą „Minvista“, vėliau pakeitusį pavadinimą į „MV Baltic“.
1993 m. privatizuota Valstybinė drabužių prekybos bazė, įkurta bendrovė „Apranga“. Vėliau prie jos prijungtos kitos įmonės, sudarytas koncernas „Ifanta“.
1995 m. įsteigta įmonė „Troja“, vėliau įjungta į „MG Valda“.
2000 m. šios įmonės buvo sujungtos į įmonių grupę, pavadintą MG Baltic.
2003 m. „Ifanta“ pavadinimas pakeistas į „MG Baltic Investment“, „MV Baltic“ – į „MG Baltic Trade“, „MG Baltic Investment“ nusipirko LNK, „Mineraliniai vandenys“ – AB Stumbras.
2005 m. koncernas pardavė įmones, nepatekusias į penkis sektorius, į kuriuos ruošėsi susitelkti (nekilnojamasis turtas, mažmeninė prekyba, alkoholio gamyba, žiniasklaida, plataus vartojimo prekių gamyba ir prekyba).
2006 m. „MG Baltic Investment“ įsigijo statybos įmonę „Mitnija“. Koncernas taip pat įkūrė „Alfa.lt“ žiniasklaidos portalą.
2007 m. suformuota „MG Baltic Media“ sudaryta iš „Laisvas ir nepriklausomas kanalas“ bei „Alfa media“, suformuotos dukterinės įmonės Lenkijoje („MV Poland“), Latvijoje („MV Latvia“), Estijoje („MV Eesti“).
2014 m. UAB „Mineraliniai vandenys“ įsigijo įmonių grupę „Alita“.
2017 m. UAB „Naujienų centras“ parduota „Alfa media“.

Vadovybė

Koncerno prezidentas nuo jo įkūrimo buvo jo savininkas Darius Mockus. Iki 2018 m. buvo trys viceprezidentai: Raimondas Kurlianskis, Artūras Listavičius, Rolandas Vingilis. 2017 m. gruodį paskelbta, kad nuo 2018 m. viceprezidentų pareigybės bei įmonės valdyba naikinamos, o Raimondas Kurlianskis trauksis iš visų pareigų koncerne dėl, kaip teigta pranešime, „būtinybės susitelkti į artėjantį teisminį procesą“. Iki tol į valdybą be prezidento ir viceprezidentų įėjo Ekonomikos ir finansų direktorius Vidas Lazickas, IT ir pirkimų direktorius Marijus Strončikas ir Romanas Raulynaitis.

Santykiai su politikais, valstybės institucijomis, visuomene

2011 m., prieš uždraudžiant juridiniams asmenims teikti paramą partijoms, „MG Baltic Media“ parėmė kelias partijas: Tėvynės Sąjungą (40000 Lt), Tvarka ir teisingumas (40000 Lt), Lietuvos socialdemokratų partiją (35000 Lt), Lietuvos žaliųjų sąjūdį (25000 Lt) Liberalų ir centro sąjungą (20000 Lt).
2018 m. birželio 5 d. 2016–2020 m. Seimas, pritarė Nacionalinio saugumo ir gynybos komiteto išvadoms, kuriose teigta, jog „MG Baltic“ yra grėsmė valstybei. Vėliau koncernas kreipėsi į teismą, reikalaudamas paskelbti kai kuriuos komiteto pirmininko Vytauto Bako teiginius neatitinkančiais tikrovės ir pažeidžiančiais reputaciją.
Jahorina

Jahorina (bosn. Jahorina, serb. Јахорина) – kalnų masyvas Dinaruose, Bosnijoje ir Hercegovinoje, į pietryčius nuo Sarajevo. Aukštis iki 1913 m (Ogorjelicos kalnas), tačiau žymiausia viršukalnė yra šalia Sarajevo stūksantis Trebevičius (1627 m). Kalnai apaugę spygliuočių miškais, žiemą būna daug sniego.
Jahorina – populiarius turistinis bei žiemos sporto regionas. Čia įrengtos slidinėjimo trasos, infrastruktūra. Čia vyko dalis 1984 m. Sarajevo žiemos olimpinių žaidynių varžybų.
Kalnų pavadinimas kilo nuo serbiško klevo pavadinimo јавор. Seniau kalnai buvo vadinami Javorina, bet pavadinimas pakeistas į dabartinį osmanų okupacijos metu.

Slidinėjimo kurortas

Jahorinos olimpinis slidinėjimo kurortas yra didžiausias ir populiariausias slidinėjimo kurortas Bosnijoje ir Hercegovinoje. Kalnų slidinėjimo, snieglenčių sporto, žygiavimo ir nusileidimo rogutėmis trasos tęsiasi 40 km. Vidutinis sniego gylis slidinėjimo trasoje – 106 cm. Kurorto keltuvų sistema buvo atnaujinta 2012–2013 m.
Ąžuolupis

Etimologija

Upelis teka palei Ąžuolijos mišką, todėl buvo pavadintas Ąžuolupiu.

Geografija

Ištakos yra Smeltės rytiniame pakraštyje, šalia Grūšlaukės miško, 1,5 km į pietryčius nuo Grūšlaukės. Upelio vaga ištiesinta, paversta melioracijos kanalu. Teka pietvakarių kryptimi palei Grūšlaukės ir Ąžuolijos miškų pakraštį ir atvira vietove. Į Akmeną įteka Akmenalėse, 3,4 km į šiaurės rytus nuo Vaineikių, 56,7 km nuo jos žiočių.
Gyvenvietės: Smeltė, Knėžai, Akmenalės.
Emerikas Huten-Čapskis

Biografija

Gimė 1828 m. lapkričio 18 d. Stankovo dvare, Stolbcovo (dabar Dzeržinsko rajonas) paviete, Minsko gubernijoje. Baigė 1-mą Vilniaus gimnaziją. Po to mokėsi Maskvoje, Sankt Peterburge ir Berlyne.
Dalyvavo Krymo kare 1854 metais.
1863–1865 metais buvo Naugarduko vicegubernatoriumi, 1865–1867 metais – Sankt Peterburgo vicegubernatoriumi, imperatoriaus dvaro kamergeriu.
Fenas

Pavadinimo sąsajos

Populiarioje kultūroje vėjai fenai dažnai asocijuojasi su ligotumu (nuo migrenos iki psichozių). Miuncheno universiteto (LMU) tyrėjai aptiko, kad pučiant fenui savižudybių ir nelaimingų atsitikimų būna 10 % daugiau nei paprastai. To, kas kartais vadinama 'feno liga' (vok. Föhnkrankheit), priežastys kol kas nežinomos.